تورکیه قارداش آذربایجانین حاق‌لی موباریزه‌سینده بوندان اول اولدوغو کیمی بوندان سونرا دا یانیندا اولماغا و دستک وئرمه‌یه داوام ائدجگینی بیلدیردی.
میللی مودافعه ناظیرلیگی‌نین گوندمدکی واجیب مسئله‌لره دایر مطبوعاتی معلوماتلاندیرما ویدئوسو حاضیرلانیب.
بریفینقده آذربایجان‌داکی وضعیتله علاقه‌لی اولا‌راق؛ "معلوم اولدوغو کیمی، ائرمنیستانین 27 سپتامبر 2020-جی ایل تاریخینده باشلاتدیغی غیری-اینسانی هوجوم‌لارینی و 10، 18 و 26 اوکتبر تاریخ‌لرینده اعلان ائدیلمیش آتشکسه باخمایا‌راق، ائرمنیستان اولوسلار آراسی حقوقا ضد اولا‌راق سیویل و یاشاییش منطقه‌لرینی بیرباشا هدف آلا‌راق داوام ائدیر. بو هوجوم‌لاردا بو گونه قدر 91 سیویل وطنداش حیاتینی ایتیردی و 400 سیویل شخص یارالاندی. دایمی باریشا و ثابت‌لیک ائرمنیستانین ترورچو و موزدلو سلاحلی‌لاری گئری گؤندره‌رک 30 ایلدیر ایشغال ائتدیگی آذربایجان اراضی‌لریندن گئری چکیلمه‌سی ایله مومکون اولا‌جاق‌دیر" دئییلیب.
معلوماتلاندیرمادا "آذربایجان ایندییه‌دک اؤزونومودافعه حقوقو چرچیوه‌سینده بو گونه قدر اؤزونون ایمکان‌لاری ایله کیفایتلندیگینی و تورپاق‌لارینی ایشغال‌دان آزاد ائتمه‌یه قادیر اولدوغونو نوماییش ائتدیردی. اول‌لر اولدوغو کیمی حاق‌لی موباریزه‌سینده بوندان اول اولدوغو کیمی، بوندان سونرا دا یان‌لاریندا اولماغا و دستک وئرمه‌یه داوام ائدجییک. دوغما تورپاق‌لارینی ائرمنیستانین ایشغالیندان خلاص ائدرکن شهید اولان قارداش‌لاریمیزا الله‌دان رحمت، یارا‌لی‌لاریمیزا عاجیل شفا دیلییریک" ایفاده‌لری یئر آلیب.
